Per obrir una posició llarga o curta en CFD introduirem una ordre de compra o de venda a través de la finestra d'ordres. La finestra d'ordres s'obre quan pressiones en Comprar o Vendre en cada CFD en la Llista de seguiment / preferits (també hi ha moltes altres formes d'obrir la finestra d'ordres). Per a cada CFD hi ha dos preus: vendre i comprar en funció de l'ordre que s'introdueixi.
Obrirem una posició llarga de CFD introduint una ordre de compra, i es negociarà al preu que es reflecteix sota de l'etiqueta anomenada "Comprar" a la pantalla. Quan tanquis la posició, operaràs al preu que es reflecteix sota de l'etiqueta "Vendre" a la pantalla. La imatge següent mostra un exemple de la finestra d'ordres per introduir una ordre sobre l'índex US TECH 100.
L'exemple següent assumeix, per simplicitat, que no hi ha comissió i que la posició es tanca el mateix dia, per la qual cosa no s'aplica cap cost de finançament.
El preu de compra (per obrir una posició llarga de CFD) és 13.251,75. El preu de venda (per obrir una posició curta de CFD) és 13.249,75. En aquest exemple, introduirem una ordre de compra a "Mercat", cosa que significa que l'operació s'executarà als preus de compra en aquell moment. Decidim comprar 5 contractes de CFD establint la “quantitat” en 5. El nocional és el valor de l'actiu subjacent, és a dir Quantitat x Preu de Compra = 5 x 13.251,75 = 66.258, USD.  El marge és un percentatge fix (anomenat marge) del nocional, expressat en EUR.
Una vegada l'ordre ha estat enviada al mercat i s'ha executat, tindràs oberta una posició llarga de CFD sobre l'índex US TECH 100. El tipus d'ordre escollit "Mercat" significa que l'operació s'executarà tan aviat com BBVA Trader CFD capturi l'ordre i al preu de compra en aquell moment. En aquest exemple, assumim que l'operació es fa a 13.251,75 USD, però podria ser menor o major depenent del valor de l'actiu subjacent en aquell moment.
Si vols fer la teva operació a un preu específic, pots optar per introduir una ordre “limitada”, que implica que només s'executarà l'operació si el preu de compra de l'actiu subjacent en el mercat és igual o millor (des del punt de vista de l'inversor) que el preu límit introduït.